Aalborg Stiftstidende, 1840-07-25
- Sidste Hefte af Portefruillen" indeholder blandt Andet Følgende: Da Herresædet Nyse i vore Dage har tildraget sig den offentlige Opmærksomhed, glæde vi os ved at kunne meddele vore Læsere nogle Details om det Atelier, som Gjæstfriheden byggede for vor Tids første Kunstner. Gaarden Nyse er ud imod Haven indesluttet af brede Grave; mellem disse og Havestuens høie Trappe, der er smykket med Slyngeplanter og Cactus, som ere hjembragte fra Jtalien, findes en stor Græsplet, Blomsterbede og Gange med Jasmintræer og Guldregn. Til Venstre, i Hjørnet mellem to høie Grane, staaer Thorvaldsens Atelier, en lille sexkantet Bygning, ikke større end et almindeligt Lysthuus (ni Alen i Gjennemsnit fra Vinkel). Laurbær- og Orangetræer i Ballier staae udenfor, og en høi Hængebusk lader sine Grene dykke ned i Canalen, hvor Svanerne svomme. Dette Atelier har to Døre ligeoverfor hinanden; Lyset falder gjennem et stort Vindue i Taget. Midt paa Gulvet staaer Thorvaldsens Statue, drapperet med et Slags Blouse eller Tunica, snævre Beenklæder og Skoe, og støttende sig paa Haabets Billedstøtte, der løfter paa sit Gevandt, for, ifølge Kunstnerens eget Ord, at antyde, at hans Haab er endnu bestandigt at skride fremad i Kunsten. Bygningens indvendige Sider ere for Øieblikket saaledes smykkede: Til Høire fra Statuen: et Basrelief, forestillende Christus i Emaus, bestemt til Altertavle for den lille, Baroniet tilhørende Kirke paa Jungshoved; en lille Dødsengel; Skizzen til Thorvaldsens Statue; Goethe siddende ; en staaende Figur af Samme, begge Skizzer til et større Arbeide, Persens og Andromeda, Basrelief; Aarstiderne under Skikkelse, af Amor med en Blomsterkrands paa Armen, Korn i den ene Haand, Druer i den anden og Skøiter paa Fodderne; nogle smaae brændte Leermodeller, Fragmenter af Basreliefs. Paa Statuens venstre Haand: Christus, som lader smaae Børn komme til sig, Basrelief; Busterne af Holberg, Ochlenschlager, Byron, Grev Danneskjold og Frue; et Basrelief, forestillende Diana, som beder Jupiter om at maatte leve ene for Jagten. Dette Arbeide blev fuldendt paa Baronesse Stampes Fødselsdag og foræret hende af Kunstneren; paa Jupiters Stol staaer: "Albert Thorvaldsen. Nysøe den 20de April 1840. Fremdeles seer man her en Model til den forhen omtalte Sølvbryllupsmedaille. I et Hjørne af dette Attelier er anbragt en lille Kakkelovn ; i et andet en af Spanskrør kunstig flettet Candelaber. Udenpaa er over den ene Dør anbragt Basreliefet, Jupiter og Dianal, og over den anden Dør, Amor, som bekrandser Hygæa" udført i Cement. Taget er af Straa. Digteren H. E. Andersen, som i længere Tid levede her sammen med Kunstneren, har i et Jmpromptu skildret Stedet saaledes: Et lille Huus paa Nyse staaer, Midt i den smukke Have; Der Svanen stolt med Vingen slaaer Gaardens gamle Grave. Huset er den bedste Skat, Den fik Genniets Mærker. Thi her har Danmarks Stolthed sat Udødelige Værker. . - Det lader til, at det af Hr. G. Slesby udgivne Blad Folkevennen, vinder meget bifald hos Publicum og det har allerede erholdt et betydeligt Subskribentantal. De to første Nummere indeholde gode, i et fatteligt og simpelt Sprog skrevne Artikler, sigtende til at rense de simple Classers Begreber og fremstille det Urimelige i mange af de Skribleres Aandsfostere, der have erholdt den alene privilegerede Adresseavis til deres Tumleplads.